קשה למצוא כל כך הרבה מיזמים ציבוריים ותורניים שיצאו מישיבה אחת, כמו שהוציאה ישיבת ההסדר ברמת-גן ב-25 שנים האחרונות, בראשות הרב יהושע שפירא והרב בן-ציון אלגאזי.
לאחר הפעילות הענפה שיצאה מבין כותלי הישיבה, כמו אינטרנט רימון, כנס בכל לבבך הסחוף אליו אלפים מידי שנה, גרעינים תורניים המשפיעים במקומות שונים ברחבי הארץ, ישיבת נהורא לבעלי תשובה ועוד, מבקשת כעת הישיבה את עזרת הציבור בהרחבת הפעילות שלה.
בימים אלו עורכים בישיבה מבצע התרמה לגיוס המונים כדי להגדיל את הישיבה ולפעול למען לומדי התורה וקירוב רחוקים.
אם תבקרו בחמ"ל הטלפונים ברמת גן, שיפעל היום עד לסיום הקמפיין בשעות הערב, תמצאו בוגרים רבים שבאו לנסות ולגייס את חבריהם וקרוביהם כדי להגדיל את התמיכה בישיבה.
בישיבה מציינים כי הכסף שיגוייס במהלך הקמפיין ילך כולו לתשתיות ולא "לשוטף", כמו שהגדירו זאת בישיבה. ברמת גן מתכננים לבנות פנימיה, לשפץ דברים בבית המדרש ולהוסיף פרויקטים בתחום הזהות היהודית ובתחום התורני.
סרטון חדש של תנועת עוצמה יהודית מבהיר "את המחסומים של בג"ץ בדרך למדינה יהודית ולאומית יש לשבור ולפרוץ - בעוצמה"